मैट्रिक परीक्षा के पहले दिन 28 परीक्षार्थी निष्कासित
बिहारबोर्ड की मैट्रिक परीक्षा राज्यभर में बुधवार से कड़ी सुरक्षा के बीच शुरू हुई। कदाचार के आरोप में 28 छात्रों को निष्कासित किया गया है। इनमें 5 पटना के छात्र हैं। वहीं 24 लोगों को दूसरे के बदले परीक्षा देते हुए पकड़ा गया। नालंदा में 14 तथा नवादा में 10 को गिरफ्तार किया गया। उधर, समस्तीपुर में पहली पाली का पर्चा लीक होने की खबर से हड़कंप मच गया। डीएम ने इसे बेबुनियाद बताया लेकिन जांच की भी बात कही। पहले दिन अंग्रेजी की परीक्षा थी। गुरुवार को गणित की परीक्षा है।
इधर, अरवल के कुर्था स्थित शहीद जगदेव काॅलेज केंद्र पर हार्ट अटैक से वंशी थाना क्षेत्र के दाउदपुर गांव के निवासी रामकेवल सिंह की पुत्री अंशु कुमारी की मौत हो गई। बोर्ड अध्यक्ष आनंद किशोर ने बताया कि पहले दिन सभी 38 जिलों में कुल 1532 केंद्रों पर दो पालियों में कड़ी सुरक्षा के बीच कदाचार मुक्त परीक्षा हुई। कहीं से भी गड़बड़ी की शिकायत नहीं है। कुल 17 लाख 63 हजार 423 परीक्षार्थियों ने फाॅर्म भरा था। -पढ़ें पेज6 भी
hin_Deva hin_Deva hin_Deva